《赋得寒灰画荻颂吴门姚太史节母》
明代·邓云霄

中宵飞雪暗寒天，三尺遗孤傍膝前。画荻自怜灰有泪，拥炉空叹夜如年。

孀闺字迹龙蛇动，相国文章日月悬。谁道高风杳难继？枫桥人物似螺川。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。